**DECIZIA ETAPEI DE ÎNCADRARE**

**Draft**

 Ca urmare a solicitării de emitere a acordului de mediu adresate de **BANU MIHAIL,** cu com.Ciucurova, str. Principală nr. 49, jud. Tulcea, înregistrată la APM Tulcea cu nr. 5728/12.04.2024 și a depunerii memoriului de prezentare, înregistrat la APM Tulcea cu nr. 7477/27.05.2024 și în baza:

- **Legii nr. 292/2018** privind evaluarea impactului anumitor proiecte publice și private asupra mediului, cu modificările și completările ulterioare;

- **Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificările și completările prin Legea nr.49/2011, cu modificările și completările ulterioare;

 Autoritatea competentă pentru protecția mediului Tulcea decide, ca urmare a consultărilor desfășurate în cadrul sedinței Comisiei de Analiză Tehnică din data de 11.06.2024 că proiectul **,,ÎMPĂDURIREA UNOR SUPRAFEȚE AGRICOLE DIN EXTRAVILANUL COMUNEI CIUCUROVA, JUDEȚUL TULCEA, PE AMPLASAMENTUL NUMIT BANU-CIUCUROVA”,** propus a se realiza în extravilanul com. Ciucurova, jud. Tulcea, terenuri identificate prin:

* tarla 30, parcela 159/13, nr. cad. 32726 cu suprafață de 16000 mp, U.A.T. Ciucurova,
* tarla 29,parcela 157/24, nr. cad. 34051 cu suprafață de 18340 mp, U.A.T. Ciucurova, nu se supune evaluării impactului asupra mediului.

**Justificarea prezentei decizii:**

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

a) proiectul se încadrează în prevederile Legii nr. 292/2018 privind evaluarea impactului anumitor proiecte publice și private asupra mediului, cu modificările și completările ulterioare, *Anexa nr. 2, punctul 1, lit. d) împădurirea terenurilor pe care nu a existat anterior vegetaţie forestieră sau defrişare în scopul schimbării destinaţiei terenului;*

 b) lucrările propuse în cadrul proiectului, prin analiza criteriilor din Anexa 3 a Legii nr. 292/2018 privind evaluarea impactului anumitor proiecte publice și private asupra mediului, nu sunt de natură a genera un impact semnificativ asupra mediului.

 c) proiectul propus **intră** sub incidența art. 28 din Ordonanța de Urgență a Guvernului [nr.57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei și faunei salbatice, cu modificările și completările ulterioare deoarece, în urma parcurgerii metodologiei de identificare a Ariilor Naturale Protejate de Interes Comunitar (ANPIC) potențial afectate de proiect și a măsurilor restrictive (Anexa 6A din Ordinul MMAP 1682/2023), s-au concluzionat următoarele:

* s-au identificat ANPIC  intersectate de proiect respectiv :ROSPA0091Padurea Babadag si ROSCI0201 Podisul Nord Dobrogean;
* nu s-au identificat alte ANPIC aflate în zona de influenţă a proiectului;
* s-au identificat ANPIC în cadrul cărora sunt specii protejate cu mobilitate ridicată ce pot ajunge în zona proiectului, respectiv ROSPA0091 Pădurea Babadag și ROSCI0201 Podișul Nord Dobrogean;
* nu există ANPIC a căror conectivitate sau continuitate ecologică poate fi afectată de implementarea proiectului;
* proiectul nu este amplasat în zone cu restricţii stabilite prin planul de management sau printr-un act normativ din domeniul ariilor naturale protejate/ biodiversitate, care să conducă la respingerea acestuia.

 d) proiectul propusnuintră sub incidența prevederilor art. 48 și 54 din Legea apelor nr. 107/1996, cu modificările și completările ulterioare.

**1. Caracteristicele proiectului**

**a).** Dimensiunea și concepția întregului proiect:

 Prin proiect, se propune împădurirea suprafeței de 3,33 ha de teren agricol situat în extravilanul comunei Ciucurova, județul Tulcea

**Prin proiect se presupune realizarea următoarelor faze tehnologice:**

* pregătirea terenului și solului prin scarificare, arătură și discuire a solului;
* înființarea plantației constând în aprovizionarea cu puieți, depozitarea provizorie a puieților la șanț, pichetarea terenului, execuția gropilor, plantarea puieților și retezarea tulpinilor puieților după plantare;
* întreținerea plantației pe o perioadă de șase ani, constând din revizuirea plantației în anul I și anul II, mobilizarea mecanizată a solului între rândurile de puieți și mobilizarea manuală a solului pe rândurile de puieți (câte trei intervenții în anul I, anul II, anul III, două intervenții în anul IV și o intervenție în anul V);
* completarea pierderilor în primii doi ani de la plantare, constând în înlocuirea puieților uscați sau afectați de diverși factori biotici și abiotici vătămători (20% anul II și 10% anul III);
* Descopleșirea care se execută atunci când dezvoltarea puieților nu mai permite mobilizarea solului (câte o intervenție în anul IV, anul V și anul VI).
* Până la realizarea reușitei definitive, plantația va fi împrejmuită cu gard de protecție cu înălțimea de 1,5 m din sârmă ghimpată/plasă de sârmă înnodată/împletită fixată pe bulumaci de lemn sau beton, pe fiecare din cele două poligoane, care însumează o lungime totală de 1796 m.
* întrețineri mecanizate,

**Formula de bază propusă pentru împădurire este**:

40%St.b 30% Fr (Mj, Vi.t., Pă, Te.a, Ju) 30% Pd (Lc, Co, Mc, Sp, Ll).

**Simbolurile folosite pentru compoziția de împădurire reprezintă:**

- St.b – Stejar brumăriu (Quercus pedunculiflora);

- Fr – frasin comun (Fraxinus excelsior);

- Mj – mojdrean (Fraxinus ornus);

- Vi.t - Vișin turcesc (Prunus mahaleb);

- Pă – păr sălbatic (Pirus pyraster);

- Te.a – tei argintiu (Tilia tomentosa);

- Ju – jugastru (Acer campestre);

- Pd- păducel (Crataegus monogyna);

- Lc – lemn câinesc (Ligustrum vulgare);

- Co – corn (Cornus mas); Mc – măceș (Rosa canina);

- Sp – scumpie (Cotinus coggygria);

- Ll – liliac (Syringa vulgaris).

Până la realizarea reușitei definitive, plantația va fi împrejmuită cu gard de protecție cu înălțimea de 1,5 m din sârmă ghimpată/plasă de sârmă înnodată/împletită fixată pe bulumaci de lemn sau beton, pe fiecare din cele două poligoane, care însumează o lungime totală de 1796 m.

Proiectul contribuie la creșterea capacității de stocare a carbonului în zone cu deficit de pădure și care sunt afectate de deșertificare, ariditate, eroziunea solului sau alte fenomene de degradare ale terenurilor. Această măsură vizează îmbunătățirea performanței de mediu generale a exploatației agricole, în special în ceea ce privește biodiversitatea, îmbunătățirea calității solului și a apei, conservarea peisajului și îndeplinirea obiectivelor de reducere a efectelor schimbărilor climatice.

**Utilități**

**Alimentarea cu apă potabilă** – nu este cazul.

**Evacuarea apelor uzate –** nu este cazul.

**Alimentarea cu energia electrică –**nu este caul.

**Alimentarea cu gaze naturale** - nu este cazul.

**Organizarea de șantier**

Pentru realizarea proiectului nu este necesară organizare de șantier deoarece lucrările sunt sezoniere, de scurtă durată și presupun un număr redus de muncitori. Lucrările pentru acest proiect presupun transportul muncitorilor la și de la locul de plantare care necesită un mijloc de transport adecvat și amenajările pentru colectarea deșeurilor care se vor produce cu ocazia lucrărilor.

b) *cumularea cu alte proiecte existente și/sau aprobate:* nu este cazul.

*c*) *utilizarea resurselor naturale, în special a solului, a terenurilor, a apei și a biodiversității*: suprafața de teren ocupată de viitoarea pădure este de 3,33 ha.

*d) cantitatea și tipurile de deseuri generate/gestionate:*

Deseuri generate:

În perioada de execuție a lucrărilor se vor genera deșeuri menajere în cantități nesemnificative. - Cod deșeu: 20 03 01 - 1,2 mc/an

Deșeurile vor fi colectate selectiv, depozitate temporar în locuri special amenajate și vor fi predate unui operator economic autorizat în vederea eliminării/valorificării.

*e)poluarea și alte efecte negative -* emisiile vor rezulta în perioada de execuție a lucrărilor, din surse mobile (mijloacele folosite la transportul materialelor), din lucrările efective realizate pentru executarea proiectului. Nivelul de zgomot nu va depăși nivelul prevăzut de SR 10009/2017 - “Acustică. Limite admisibile ale nivelului de zgomot din mediul ambiant;

 *f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice* –

Materializarea potențialului pădurilor în reducerea emisiilor de gaze cu efect de seră şi atenuarea efectelor produse de schimbările climatice implică crearea condițiilor ce favorizează reducerea emisiilor de GES şi sechestrarea carbonului în depozite ecosistemice forestiere permanente. Acestea includ extinderea suprafeței ocupată cu pădure (prin împădurire şi reîmpădurire) şi menţinerea stării de sănătate și a rezilienței pădurilor (prin management sustenabil al pădurilor). Între activităţile silvice, împădurirea prezintă cel mai semnificativ potenţial de stocare a carbonului şi reducere a emisiilor. Pădurile joacă un rol important în consolidarea adaptării societății la schimbările climatice, deoarece asigură servicii ecosistemice vitale, cum ar fi producţia de masă lemnoasă, produsele forestiere nelemnoase și regularizarea hidrologică a bazinelor hidrografice.

Împădurirea terenurilor agricole degradate ar putea determina atât reducerea, cât şi adaptarea la schimbările climatice. Acest lucru ar susţine menţinerea ecosistemelor forestiere pentru scopuri legate de conservare, protecția bazinelor hidrografice și producție de lemn, oferind în acelaşi timp beneficii comune, cum ar fi stocarea carbonului, eroziune redusă a solului, prevenirea alunecărilor de teren şi prevenirea inundaţiilor. Reducerea vulnerabilităţii ecosistemelor forestiere necesită adaptarea practicilor actuale de management forestier (inclusiv normele privind regenerarea pădurii, care iau în considerare compoziţia pădurii, resursele genetice, distribuţia speciilor şi transferul de material genetic) pentru a spori rezistenţa pădurilor. De asemenea, este necesară creşterea capacităţii pădurilor de a se adapta la schimbările aşteptate în ceea ce privește zonarea ecologică şi distribuţia asociațiilor de specii, precum şi creşterea probabilă a capacității competitive a speciilor invazive.

Principalele efecte ale pădurii asupra mediului se referă la ameliorarea efectului produs de schimbările climatice, prevenirea eroziunii solurilor, creşterea biodiversităţii ş.a.

Proiectul de împădurire va contribui la prevenirea inundațiilor, va avea influență asupra vânturilor prin modificarea direcției și vitezei vânturilor, va avea efecte asupra temperaturii în interiorul pădurii temperatura va fi cu 0,5-1°C mai redusă decât în teren descoperit pe perioada de vară şi mai ridicată în perioada de iarnă, temperaturile extreme şi amplitudinile termice vor fi moderate, maximele şi minimele diurne se vor realiza cu un anumit decalaj, va contribui la prevenirea eroziunii solurilor și va avea un efect benefic asupra biodiversității .

g) *riscurile pentru sănătatea umană – de exemplu, din cauza contaminării apei sau a poluării atmosferice* – conform punctului de vedere emis de DSP Tulcea, înregistrat la APM Tulcea cu nr. 6893/14.05.2024 pentru acest proiect nu sunt obiecțiuni.

**2) Amplasarea proiectului**

a) *Utilizarea actuală și aprobată a terenurilor*: amplasamentul este situat în extravilanul com. Ciucurova, jud. Tulcea, terenuri identificate prin: tarla 30, parcela 159/13, nr. cad. 32726 cu suprafață de 16000 mp, U.A.T. Ciucurova și tarla 29,parcela 157/24, nr. cad. 34051 cu suprafață de 18340 mp, U.A.T. Ciucurova și are ca folosință actuală –teren arabil.

b) *bogația, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa, biodiversitatea, din zonă și din subteranul acesteia* – terenul propus pentru împădurire se află situat într-o zonă expusă /vulnerabilă la riscuri climatice, în special la seceta, de aceea speciile propuse pentru implementarea acestui proiect, sunt numai specii autohtone, specifice zonei nord dobrogene care pot face față la schimbările climatice anticipate pentru perioada următoare.

c) *capacitatea de absorbție a mediului, cu atenție deosebită pentru: ariile clasificate sau zonele protejate prin legislaţia în vigoare, cum sunt: zone de protecție a faunei piscicole, bazine piscicole naturale și bazine piscicole amenajate, etc*.

*-* zone umede, zone riverane, guri ale râurilor - nu este cazul;

- zone costiere și mediu marin - nu este cazul;

- zone montane și forestiere – nu este cazul .

- arii naturale protejate de interes național, comunitar, internațională: amplasamentul este situat în ROSPA0091 Pădurea Babadag si parțial în ROSCI0201 Podișul Nord Dobrogean.

- zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică – ROSPA0091 Pădurea Babadag și ROSCI0201 Podișul Nord Dobrogean.;

-zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri– nu este cazul;

- zonele cu o densitate mare a populației – nu este cazul;

-peisaje și situri importante din punct de vedere istoric, cultural sau arheologic – conform punctul de vedere nr. 3448/03.06.2024, înregistrat la APM Tulcea cu nr. 7863/03.06.2024, emis de Direcția Județeană pentru Cultură Tulcea, pentru acest proiect nu este necesar avizul DJC Tulcea.

**3) Tipurile și caracteristicile impactului potențial**

- importanța și extinderea spațială a impactului - de exemplu, zona geografică și dimensiunea populației care poate fi afectată – impact minor, nesemnificativ;

- natura impactului – proiectul se va executa pe un teren cu destinație agricolă și se vor efectua lucrări de întreținere a productivității solului. În perioada de exploatare nu există impact negativ asupra solului și subsolului. Implementarea proiectului va avea un impact pozitiv, permanent, pe termen mediu și lung asupra peisajului, mediului vizual, social, cultural. Impactul asupra faunei, florei, calității aerului, climei, bunurilor materiale va fi temporar, nesemnificativ.

- natura transfrontalierǎ a impactului: nu este cazul.

- intensitatea și complexitatea impactului: impactul determinat de lucrări nu este de natură să determine efecte negative permanente pe termen mediu și lung. Se estimează că lucrările vor avea un impact nesemnificativ asupra factorilor de mediu.

- probabilitatea impactului: la faza de înființare a plantației cât și în faza de întreținere a culturii utilajele folosite vor produce emisii ca urmare a funcționării acestora, impactul va fi nesemnificativ, temporar, de scurtă durată si reversibil.

- debutul, durata, frecvența și reversabilitatea preconizate ale impactului – implementarea proiectului va avea un impact pozitiv asupra zonei.

- cumularea impactului cu impactul altor proiecte existente și/sau aprobate – nu este cazul.

- posibilitatea de reducere efectivă a impactului: se vor lua toate măsurile, în timpul execuției, pentru prevenirea poluărilor accidentale; în cazul unor poluări accidentale se va anunța autoritatea de mediu și se vor lua măsuri de decontaminare (poluări accidentale ce pot apare: scurgeri de combustibil sau ulei ce vor fi îndepartate folosind materiale absorbante și/sau decopertare sol); în perioada execuției lucrărilor, muncitorii vor fi instruiți privind normele de protecția mediului, pentru prevenirea evacuărilor accidentale de poluanți în mediu.

II. **Motivele pe baza cărora s-a stabilit neefectuarea evaluării adecvate**

Amplasamentul este situat în extravilanul extravilanul com. Mihai Bravu, jud. Tulcea și se suprapune cu ROSPA0091 Pădurea Babadag si parțial cu ROSCI0201 Podisul Nord Dobrogean dar nu necesită parcurgerea procedurii de Evaluare adecvată deoarece:

Proiectul nu este necesar pentru managementul ariilor naturale protejate ROSPA0091 Pădurea Babadag și ROSCI0201 Podișul Nord Dobrogean iar pentru acest proiect a fost emis de către **AGENȚIA NAȚIONALĂ PENTRU ARII NATURALE PROTEJATE** punctul de vedere favorabil nr. 156/ST TL/ 06.06.2024.

***1.Pierdere directa prin reducerea suprafetei acoperite de habitat ca urmare a distrugerii sale fizice*** - implementarea proiectului nu conduce în mod direct, la pierderi de suprafețe ocupate de habitate ale speciilor de interes comunitar,

**2*. Pierderea habitatului de reproducere, hranire, odihna ale speciilor:***

Implementarea proiectului nu conduce la pierderi de suprafete de habitate de reproducere, hrănire și/sau odihnă ale speciilor de interes comunitar ROSPA0032 Deniz Tepe.

***3. Alterare/degradare prin deteriorarea calității habitatului, care conduce la o abundență redusă a speciilor caracteristice sau la modificarea structurii biocenozei (component speciilor):***

Implementarea proiectului nu conduce la alterare/degradare prin deteriorarea calității vreunui tip de habitat de interes comunitar.

**4*. Alterare/degradare prin deteriorarea habitatelor de reproducere, hrănire, odihnă a speciilor:***

Implementarea proiectului nu conduce la alterare/degradare prin deteriorarea habitatelor de reproducere, hranire și/sau odihnă al speciilor de interes comunitar din ROSPA0032 Deniz Tepe.

***5. Perturbare prin schimbarea condițiilor de mediu existente: strămutări ale exemplarelor speciilor, modificări comportamentale ale speciilor:***

Implementarea proiectului nu conduce la perturbari ale speciilor de interes comunitar potențial prezente în zona proiectului. Implementarea proiectului nu poate induce strămutari ale exemplarelor speciilor și/sau modificări comportamentale ale acestor specii.

***6. fragmentare prin crearea de bariere fizice sau comportamentale în habitatele conectate din punct de vedere fizic sau funcțional sau prin împărțirea acestora în fragmente mai mici și mai izolate:***

Implementarea proiectului nu conduce la fragmentarea populației vreunei specii de interes comunitar. Nu vor fi create bariere fizice sau comportamentale.

***7. reducerea efectivelor populaţionale ca urmare a mortalităţii directe generată de PP sau ca urmare a celorlalte forme de impact:***

- Implementarea proiectului nu conduce la reduceri de efective populationale ale vreunei specii de interes comunitar.

***8. alte impacturi indirecte prin modificarea indirectă a calității mediului:***

Nu au fost identificate impacturi indirecte care sa conduca la modificarea calității mediului

***9. incertitudinile identificate*** – Nu au fost identificate incertitudini.

**Titularul, a obținut Avizul nr. 31/13.06.2024 emis de AGENȚIA NAȚIONALĂ PENTRU ARII NATURALE PROTEJATE, cu următoarele condiții:**

* este obligatorie respectarea legislația de mediu, în vigoare, îndeosebi a prevederilor O.U.G. nr. 57/2007 privind regimul ariilor naturale protejate, a habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare;
* se vor respecta în totalitate prevederile obiectivelor specifice și măsurile de conservare reglementate de ANANP prin : Nota MMAP nr. 9231/BT/29.03.2023 (ANANP nr.2240 din 23.03.2023) pentru ROSCI0201 Podișul Nord Dobrogean, Nota nr. 262390/BT/03.12.2021 (ANANP nr. 7264/23.11.2021) și Notă de completare nr. 2753/BT/01.02.2023 (ANANP nr. 754/31.01.2023), pentru ROSPA0091 Pădurea Babadag, documente publicate pe pagina de internet: http://ananp.gov.ro/obiective-de-conservare-specifice ;
* implementarea proiectului se va face strict pe suprafața menționată în memoriul de prezentare, cu respectarea prevederilor din documentația tehnică, în vederea reducerii potențialului impact asupra habitatelor și speciilor protejate din ariile naturale protejate: ROSPA0091 Pădurea Babadag, ROSCI0201 Podișul Nord Dobrogean ;
* gestionarea deșeurilor tehnologice și a celor menajere se va realiza conform legislației în vigoare, respectiv OUG 92/ 2021 privind regimul deșeurilor, cu modificările și completările ulterioare;
* pe toată durata de desfășurare a proiectului se va ține cont că, pentru toate speciile este interzisă deținerea, uciderea, vânarea, capturarea lor, cât și perturbarea în cursul perioadei de reproducere, de creștere a puilor și de migrație;
* beneficiarul are obligația să afecteze cât mai puțin posibil, suprafețele aferente proiectului, fără să depoziteze necontrolat, orice fel de materiale, utilaje necesare implementării proiectului în afara sectorului autorizat conform documentației tehnice de construire, în perimetrul ariilor naturale protejate
* lucrările prevăzute de prezentul proiect se vor realiza conform documentației, fiind interzisă ocuparea altor suprafețe de teren, depozitarea materialelor de construcţie și amenajările de şantier, se vor limita la suprafaţa amplasamentului proiectului; se recomandă executarea lor în afara perioadei de cuibărit și creștere a puilor speciilor de păsări, respectiv perioada aprilie-iunie.
* în cazul scurgerilor accidentale de produse petroliere se vor aplica imediat substanţe absorbante;
* circulația pe drumuri se va face cu viteza redusă, în vederea limitării emisiilor de praf, se vor folosi utilaje și mijloace de transport cu motoare performante, dotate cu atenuatoare de zgomot în vederea încadrării în nivelul de zgomot admis, respectiv limitarea, pe cât posibil, a activităţilor generatoare de poluare fonică;
* echipele de lucrători vor fi instruite cu privire la existența ariilor naturale protejate ROSPA0091 Pădurea Babadag, ROSCI0201 Podișul Nord Dobrogean în zona de execuție a lucrărilor, cu precădere asupra măsurilor și responsabilităților ce le revin privind protecția acestora, precum și pentru cunoaşterea şi respectarea prevederilor legale în domeniul protecţiei factorilor de mediu pentru toate lucrările executate în cadrul proiectului;
* este interzisă folosirea utilajelor care prezinta un grad de uzură ridicat sau pierderi de carburanti si/sau lubrifianti;
* este interzisă efectuarea reviziilor tehnice periodice pentru mijloacelor auto, în perimetrul ariilor naturale protejate, pe toată perioada de implementare a proiectului.
* titularul proiectului va instrui personalul asupra faptului ca sunt interzise: recoltarea florilor si fructelor, culegerea, taierea, dezradacinarea sau distrugerea cu intentie a exemplarelor din specii ierboase sau lemnoase in habitatele lor naturale; orice forma de capturare, ucidere, distrugere sau vatamare a exemplarelor faunistice aflate in mediul lor natural, în oricare dintre stadiile ciclului lor biologic; deteriorarea si/sau distrugerea locurilor de reproducere ori de odihna a pasarilor salbatice; depozitarea deseurilor de orice natura in perimetrul ariei protejate si limitrof acesteia;
* beneficiarul are obligatia de a monitoriza în permanentă impactul activitatii desfăsurate asupra cadrului natural si în special asupra speciilor mentionate în formularele standard ale ariilor naturale protejate ROSPA0091 Pădurea Babadag, ROSCI0201 Podișul Nord Dobrogean, anuntând ANANP cu privire la orice incident care poate sa genereze un impact negativ asupra acestor arii naturale protejate.
* în cazul producerii accidentale a unui prejudiciu ce afectează obiectivele de conservare pentru care au fost desemnate ariile naturale protejate ROSPA0091 Pădurea Babadag, ROSCI0201 Podișul Nord Dobrogean va anunța în cel mai scurt timp administratorul – ANANP ST Tulcea, în vederea stabilirii măsurilor de remediere ce vor fi puse în aplicare de cel care a produs prejudiciul.

III.**Motivele pe baza cărora s-a stabilit neefectuarea evaluării impactului asupra corpurilor de apă** – conform punctului de vedere emis de Sistemul de Gospodărire a Apelor Tulcea nr. 4066/PC//05.06.2024, înregistrat la A.P.M Tulcea cu nr. 8002/05.06.2024, proiectul nu necesită obținerea Avizului de gospodărire a apelor și nu necesită studiu de evaluare a impactului asupra corpurilor de apă.

**Condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. se vor respecta datele și specificațiile din documentația tehnică precum și legislația de mediu în vigoare; se vor respecta măsurile prevăzute prin proiect în vederea diminuării impactului asupra factorilor de mediu.
2. proiectul se va realiza conform documentațiilor prezentate, cu respectarea prevederilor legislatiei de protecția mediului, în vigoare.
3. lucrările se vor executa strict în perimetrul destinat prin proiect și nu se vor deteriora zonele învecinate perimetrului de desfǎsurare a lucrǎrilor.
4. este interzisă părăsirea incintei organizării de șantier cu mijloacele de transport cu roțile/caroseria autovehiculelor încărcate cu noroi, în vederea evitării antrenării acestuia pe drumurile publice.
5. se interzice eliminarea oricaror tipuri de deșeuri care ar putea afecta calitatea solului;
6. deșeurile menajere și cele rezultate în timpul executării lucrărilor, vor fi colectate selectiv și preluate de o societate autorizată pentru valorificare/eliminare.
7. titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.
8. titularii pe numele cărora au fost emise autorizaţii de construire şi/sau desfiinţări trebuie să raporteze anual APM, până la 30 aprilie a anului următor celui pentru care se raportează, conformarea cu art. 17 alin. (7) din OUG 92/2021, aprobată cu modificări prin Legea nr,17/2003.
9. managementul deșeurilor generate în urma execuției lucrărilor prevăzute în proiect se va realiza în conformitate cu legislația specifică de mediu și va fi în responsabilitatea titularului proiectului, astfel:
* deșeurile municipale amestecate generate în perioada lucrărilor de construcții vor fi colectate, stocate temporar în pubele și valorificate prin agenți economici autorizați;
* deșeurile reciclabile rezultate în perioada lucrărilor de construcții (metalice, hârtie și carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăți autorizate;
* deșeurile de construcții rezultate în perioada lucrărilor de construcții vor fi colectate și stocate temporar în vederea valorificării prin societăți autorizate.
1. se interzice incendierea oricărui tip de deşeu şi/sau substanţă sau obiect;
2. se interzice îngroparea deşeurilor de orice fel;
3. se interzice abandonarea, aruncarea, precum și ascunderea deșeurilor;
4. se interzice eliminarea, deținerea, păstrarea deșeurilor în afara spațiilor autorizate în acest scop;
5. utilajele folosite pe durata de realizare a lucrǎrilor, precum și mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului înconjurător cu combustibil ori material lubrifiant direct sau indirect.
6. în cazul poluării accidentale a solului cu produse petroliere și uleiuri minerale de la vehiculele grele și echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/ depozitarea în depozite de deșeuri autorizate;
7. prezenta decizie nu exonerează de răspundere proiectantul și constructorul, în cazul producerii unor accidente în timpul execuției lucrărilor sau exploatării acestora;
8. raportarea imediată la APM Tulcea și GNM – CJ Tulcea în cazul producerii unui eveniment (indiferent de factorul de mediu afectat – apă, aer, sol) care poate conduce la accidente/incidente ecologice, poluare accidentală;
9. beneficiarul răspunde de realizarea corectă a lucrărilor propuse, respectând condițiile prezentate în memoriul de prezentare;
10. dacă terenurile cu destinația de spații verzi vor fi afectate în mod accidental în timpul realizării proiectului, ele vor fi aduse la stadiul de funcționalitate avut anterior, cu refacerea acestora (se va realiza reabilitarea ecologică a zonelor afectate temporar și readucerea lor la starea și funcționalitatea inițială);
11. Pentru a se preveni riscul producerii unor victime accidentale dintre speciile de faună de interes comunitar cu mobilitate medie sau ridicată și care pot să ajungă în zona proiectului, sau speciile de păsări care tranzitează amplasamentul se vor lua următoarele măsuri:
* folosirea de utilaje dotate cu motoare termice care să respecte normele de poluare;
* efectuarea la timp a reviziilor și a reparațiilor la motoarele termice din dotarea utilajelor;
* evitarea funcționării în gol a motoarelor utilajelor și a mijloacelor auto;
1. la finalizarea lucrărilor se va notifica APM Tulcea, în vederea întocmirii procesului verbal de constatare a realizării lucrărilor prevăzute în actul de reglementare. Procesul-verbal încheiat de APM Tulcea la verificarea respectării prevederilor prezentei decizii, se anexează și face parte integrantă din procesul-verbal de recepție la terminarea lucrărilor;

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

 Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

 Se poate adresa instanței de contencios administrativ competente și orice organizație neguvernamentală care indeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autoritații publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, dupa caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobarii de dezvoltare.

 Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunostință publicului a deciziei.

 Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.

**DIRECTOR EXECUTIV**

**chim. Mirela – Aurelia RAICU**

 Șef Serviciu AAA, Șef Serviciu CFM

 ing. Daniela STRĂINU ing.Elena MICU

Întocmit: cons. Cecilia IVANOV

A.A.A. .............../18.06.2024